**Miroslav "Miro" Cerar** (s. 25. elokuuta 1963) on slovenialainen oikeustieteen tohtori ja maansa pääministeri vuosina 2014–2018.

Varhaiset vaiheet
-----------------

Cerar on suorittanut tohtorintutkinnon oikeustieteestä ja toiminut opettajana Ljubljanan yliopiston oikeustieteen tiedekunnassa. Nuorena juristina Cerar oli mukana työryhmässä vuonna 1991, jonka tehtävänä oli luonnostella Slovenian perustuslaki. Tämän jälkeen hän on ollut julkisuudessa perustuslaillisia kysymyksiä käsiteltäessä.

Miro Cerarin isä on entinen huippuvoimistelija, silloin Jugoslaviaa edustanut Miroslav Cerar. Hänen äitinsä Zdenka toimi urallaan valtakunnansyyttäjänä palvellen myös oikeusministerinä vasemmistohallituksissa.

Poliittinen ura
---------------

Ennen valintaansa pääministeriksi Cerar ei ollut mukana puoluepolitiikassa. Hän perusti kesäkuussa 2014 *Miro Cerarin puolueen* (SMC) ennenaikaisia parlamenttivaaleja varten. Heinäkuun vaaleissa puolue sai 36 paikkaa 90:stä, ja elokuussa Cerar valittiin pääministeriksi. Puolueen nimi vaihdettiin maaliskuussa 2015 *Moderniksi keskustapuolueeksi* (sloveeniksi *Stranka modernega centra*, lyh. **SMC**).

Cerarin johtama keskusta-vasemmistolainen hallitus noudatti tiukkaa finanssipolitiikkaa onnistuen leikkaamaan alijäämää ja valtionvelkaa. Talouskriisistä kärsineen Slovenian talous kohentui Cerarin aikana selvästi, mutta kriitikoiden mukaan hallitus otti kunniaa edeltäjiensä teoista ja ei saanut toteutettua tarvittavia rakenteellisia uudistuksia.

Cerarin hallitus erosi maaliskuussa 2018 juuri ennen 3. kesäkuuta pidettäväksi tarkoitettuja parlamenttivaaleja. Vain hieman aiemmin Slovenian korkein oikeus oli mitätöinyt vuoden 2017 kansanäänestyksen Koper-Divačan-rautatiestä, joka oli ollut hallituksen tärkeimpiä projekteja. Monet näkivätkin Cerarin eron suunnitelmana nostaa Modernin keskustapuolueen heikkoja kannatuslukuja, mutta lopulta vaaleissa puolueen paikkamäärä putosi kymmeneen.

Vaalien jälkeen Marjan Šarec nousi pääministeriksi muodostaen koalitiohallituksen, johon myös Moderni keskustapuolue meni mukaan ja Miro Cerar nimitettiin ulkoministeriksi.

Lähteet
-------

1. 1 2  Miro Cerar, Prime Minister of the Republic of Slovenia Office of the Prime Minister of the Republic of Slovenia. Viitattu 11.11.2015. (englanniksi) [vanhentunut linkki]
2. 1 2 3 4 5  Šarec Announces 16 Candidates for Ministers (Includes Biographies) *Total Slovenia News*.  30.8.2018. Viitattu 18.9.2019. (englanniksi)

Aiheesta muualla
----------------

* Kuvia tai muita tiedostoja aiheesta **Miro Cerar** Wikimedia Commonsissa

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Slovenian pääministerit |
| --- |
|  |
| Sosialistinen tasavalta (1944–1991) | 
* Kidrič
* Marinko
* Kraigher
* Avbelj
* Smole
* Kavčič
* Marinc
* Vratuša
* Zemljarič
* Šinigoj

 | Slovenian pääministerin lippu |
|  |
| Tasavalta (1991–) | 
* Peterle
* Drnovšek
* Bajuk
* Drnovšek
* Rop
* Janša
* Pahor
* Janša
* Bratušek
* Cerar
* Šarec
* Janša

 |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Australia
* Puola

 |
|  |
| Muut | 
* IdRef

 |

 |